Lynn Anderson

Lynn Renée Anderson (1947–2015) var en amerikansk countrysanger.

Liv og virke
 Bakgrunn 
Anderson ble født den 26. september 1947 i Grand Forks i Nord-Dakota, og vokste opp i Fair Oaks i California, som datter av countrysangskriverne Casey og Liz Anderson. Familien hadde norske røtter. Oldefaren kom fra Øymark i Østfold.Lynn Anderson i «Allsang på grensen», som ble sendt på TV2 10. juli 2008 Tippoldemoren kom fra Drangedal i Telemark.Programmet Tore på sporet, sendt på NRK1 27. januar 2013 Dette ble offentlig da hun deltok i det norske tv-programmet Tore på sporet, der hun besøkte Norge og møtte fjerne slektninger.

Anderson begynte å synge for alvor som 6-årig og opptrådte snart ved lokale arrangementer, hvor hun også vant de første av sine mange hedersbevisninger. Som ungdom opptrådte hun jevnlig i et lokalt tv-program.

I 1965 arbeidet hun som sekretær ved en radiostasjon i California da en av morens sanger ble en mindre hit for Merle Haggard. Dette medførte at moren fikk en platekontrakt, og Lynn fulgte med henne på en tur til country-hovedstaden Nashville. Her førte spontan hyggesang på et hotelrom med blant annet Haggard til at sjefen for et plateselskap, Chart, oppdaget talentet henne, og deretter fikk hun selv sin første platekontrakt.

 Sangerinne 
I 1966 utgav hun sammen med en mannlig sanger sin første single uten større oppmerksomhet, men den tredje kom på hitlistene, og det følgende år utsendte hun  «If I Kiss You», som nådde en femteplass på Billboards countryhitliste. Suksessen ble fulgt opp med flere hits, og Anderson kom til å opptre jevnlig på The Lawrence Welk Show. Dette medførte at hun også ble lagt merke til på en bredere popscene og la grunnen for hennes store suksess i 1970-årene.

I 1968 ble hun gift med produceren Glenn Sutton, som også ble hennes profesjonelle partner. I 1970 skiftet hun fra Chart til det store Columbia Records, mens Chart fortsatt utgav sanger med henne, og som befestet hennes popularitet.

Hennes mest kjente sang er «Rose Garden», som var komponert av Joe South. For den fikk hun en Grammy i 1971 for beste prestasjon av en kvinnelig countrysanger.

Mange i Norge kjenner til samarbeidet mellom det norske bandet Ole Ivars og Anderson. Det var i 2013 at hun sang inn bandets store hit, «You Are the light of my life» (Jag trodde englarna fanns). Innspillingen ble gjort i Nashville i den anledning at hamarbandet fylte 50 år.

 Diskografi 
Studioalbum

 1967: Ride, Ride, Ride
 1967: Promises, Promises
 1968: Big Girls Don't Cry
 1969: With Love, from Lynn
 1969: At Home with Lynn
 1969: Songs That Made Country Girls Famous
 1970: Uptown Country Girl
 1970: Stay There 'Til I Get There
 1970: No Love at All
 1970: I'm Alright
 1970: Rose Garden
 1971: You're My Man
 1971: How Can I Unlove You
 1971: The Christmas Album
 1972: Cry
 1972: Listen to a Country Song
 1973: Keep Me in Mind
 1973: Top of the World
 1974: Smile for Me
 1974: What a Man My Man Is
 1975: I've Never Loved Anyone More
 1976: All the King's Horses
 1977: I Love What Love Is Doing to Me/He Ain't You
 1977: Wrap Your Love All Around Your Man
 1978: From the Inside
 1979: Outlaw Is Just a State of Mind
 1980: Even Cowgirls Get the Blues
 1982: The Best of Lynn Anderson: Memories and Desires
 1983: Back
 1988: What She Does Best
 1992: Cowboy's Sweetheart
 1998: Latest and Greatest
 1999:  Home for the Holidays
 2005: The Bluegrass Sessions
 2006: Cowgirl
 2010: Cowgirl II
 2015: Bridges

 Referanser 

 Eksterne lenker 





Kategori:Sangere fra USA
Kategori:Personer fra Grand Forks
Kategori:Personer fra Sacramento County i California